‘बधाई हो (Badhaai Ho)' ऐसी फिल्म है जिसमें हरेक एक्टर अपने बेमिसाल है. इस तरह की फिल्में बॉलीवुड में कम ही बनती हैं. फिल्म की कहानी स्टार है, एक्टर जान. आयुष्मान खुराना तो देसी लौंडे के किरदार में जमते ही हैं. ऐसे ही यहां पर भी है. सान्या मल्होत्रा भी ठीक है. लेकिन गजराज राव कमाल कर जाते हैं. रेलवे के टीटीई के किरदार की जो बारिकियां उन्होंने निभाई हैं, उस तरह का कैरेक्टर लंबे समय बाद स्क्रीन पर देखने को मिला है. नीना गुप्ता भी माशाअल्लाह हैं. उनके एक्सप्रेशंस ऐसे हैं कि छा जाती हैं. लेकिन सुरेखा सीकरी ने जो दादी का किरदार निभाया है, वह दादी फिल्म देखने के बाद लंबे समय तक जेहन में छाई रहती है. दादी कमाल है और उसके बोलने का अंदाज तो वाह.